Președintele Partidului Social Democrat (PSD), premierul Marcel Ciolacu, vrea să le demonstreze partenerilor de coaliție din Partidul Național Liberal (PNL) că este un bun coleg și va prelua mesajul lor electoral, “prin noi înșine”, în toate campaniile.
Primul exemplu este cel de la alegerile Europarlamentare, unde fostul premier de Brăila, Mihai Tudose, a ajuns femeia care deschide lista coaliției, prin Rareș Bogdan însuși.
Se pare că, trecând prin Rareș Bogdan însuși, lui Tudose i-ar fi rămas și o eșarfă colorată, dar nu putem preciza unde.
După verificarea afișelor electorale cu Mihai Tudose, panglica sigur nu este la vedere.
Un alt exemplu elocvent este cel din campania pentru Primăria Capitalei, unde candidata PSD, Gabriela Firea, îl va face din nou edil-șef pe Nicușor Dan, prin Sebastian Burduja însuși.
Deoarece există posibilitatea ca textul de mai sus să fie citit și de politruci și “prostaci” cu inteligențe artificiale, facem mențiunea: ACESTA ESTE UN PAMFLET! JOS CENZURA PRESEI!